Source: https://www.mzdovecentrum.sk/priklad-z-praxe/karantena-a-nepritomnost-zamestnanca-v-praci.htm
Timestamp: 2020-04-02 21:43:42+00:00
Document Index: 6818560

Matched Legal Cases: ['§ 141', '§ 33', '§ 39', '§ 141', '§ 33', '§ 39']

Mzdové centrum - Karanténa a neprítomnosť zamestnanca v práci
Dátum publikácie:11. 3. 2020
Právny stav od:1. 9. 2011
Podľa § 141 ods. 1 zákona č. 311/2001 Z. z. Zákonník práce zamestnávateľ ospravedlní neprítomnosť zamestnanca v práci za čas karantény, rovnako tak za čas starostlivosti o dieťa mladšie ako desať rokov, ktoré nemôže byť z vážnych dôvodov v starostlivosti detského výchovného zariadenia alebo školy (napr. z dôvodu vyhlásenie karantény), v ktorých starostlivosti dieťa inak je, alebo ak osoba, ktorá sa inak stará o dieťa, ochorela alebo sa jej nariadila karanténa (karanténne opatrenie). Za tento čas nepatrí zamestnancovi náhrada mzdy, ale má nárok na nemocenské, resp. ošetrované podľa zákona o sociálnom poistení.
V zmysle § 33 ods. 1 zákona č. 461/2003 Z. z. o sociálnom poistení zamestnanec, ktorému bolo nariadené karanténne opatrenie podľa osobitného predpisu (zákon č. 355/2007 Z. z. o ochrane, podpore a rozvoji verejného zdravia), má nárok na nemocenské.
V zmysle § 39 ods. 1 písm. b) zákona o sociálnom poistení poistenec má nárok na ošetrovné, ak sa osobne a celodenne stará o dieťa do desiatich rokov veku, ak dieťaťu bolo nariadené karanténne opatrenie podľa osobitného predpisu, predškolské zariadenie alebo zariadenie sociálnych služieb, v ktorých sa poskytuje dieťaťu starostlivosť, alebo škola, ktorú dieťa navštevuje, boli rozhodnutím príslušných orgánov uzavreté alebo v nich bolo nariadené karanténne opatrenie podľa osobitného predpisu, t. j. podľa zákona č. 355/2007 Z. z. o ochrane, podpore a rozvoji verejného zdravia.
Opatrenia na predchádzanie ochoreniam nariaďujú úrad verejného zdravotníctva a regionálne úrady verejného zdravotníctva, ak v tomto zákone nie je ustanovené inak.
§ 141 ods. 1 zákona č. 311/2001 Z. z.
§ 33 a § 39 zákona č. 461/2003 Z. z.
2. Povinnosti zamestnanca a zamestnávateľa pri poskytovaní neplateného voľna
Aké dávky môžete čerpať na dieťa – praktický komplexný návod pre rodičov
Neospravedlnená absencia v práci a jej dôsledky